பாசில்லஸ் துரிஞ்சியென்சிஸ்
{{Taxobox
 | color = வெளிர்பழுப்பு
 | image =Bt-toxin-crystals.jpg
 | image_caption = பி.டி.யின் வித்திகளும் இருபட்டைக் கோபுர படிகங்களும் - morrisoni strain T08025
 | image_width = 230px
 | regnum = [[Bacterium|Eubacteria]]
 | phylum = [[Firmicutes]]
 | classis = [[Bacilli]]
 | ordo = [[Bacillales]]
 | familia = [[Bacillaceae]]
 | genus = ''[[கோலுயிரி]]''
 | species = '''''thuringiensis'''''
 | binomial = ''Bacillus thuringiensis''
 | binomial_authority = Berliner 1915
 }}
 '''பாசில்லஸ் துரிஞ்சியென்சிஸ்''' (''Bacillus thuringiensis'') அல்லது சுருக்கமாக ''பி.டி.'' (Bt) என்பது ஒரு மண்வாழ் [[கிராம்-நேர்]] [[நுண்ணுயிர்]]. இது இயற்கையில் [[பட்டாம்பூச்சி]], அந்துப்பூச்சி போன்றவற்றின் வயிற்றில் உயிர்வாழ்கின்றது. இது உயிர்க்கொல்லியாகப் பயன்படுத்தப்படுகிறது (வணிகப் பெயர்கள்: டைப்பெல் (Dipel), தூரிசைடு (Thuricide)); இந்த நுண்ணுயிரியை 1901 ஆம் ஆண்டு ஷிகெடானே இழ்சிவாட்டா (Shigetane Ishiwata) என்ற [[நிப்பான்|நிப்பானிய]] உயிரியலாளர் கண்டுபிடித்தார். பின்னர் 1911 -இல் எர்ணசுட்டு பெர்லினர் (Ernst Berliner) என்ற [[ஜெர்மனி|செருமானியர்]] மாவு விட்டில் புழுவில் ஏற்படும் ''இழ்ச்லாவ்சூக்ட்''(Schlaffsucht)  என்ற நோயை ஆராயும் போது பி.டி.யைப் பிரித்தெடுத்தார்.
 இந்நுண்ணுயிரிகள் உருவாக்கும் ஒரு வகை படிக அகநச்சுகள் ''செதிலிறகிகள்'' எனப்படும் ''லெப்பிடோப்டீரா'' (''அந்துப்பூச்சிகள், [[பட்டாம்பூச்சி|வண்ணத்துப்பூச்சிகள்]]''), ''[[ஈ|இருசிறகிகள்]]'' எனப்படும் டிப்டீரா (''[[ஈ]]க்கள், கொசுக்கள்''), ''காப்புறை இறகிகள்'' என்னும் ''கோலியோப்டீரா'' (''[[வண்டுகள்]]''), ''சவ்விறகிகள்'' எனப்படும் ''ஹைமெனோப்டீரா'' (''[[குளவிகள்]]), [[தேனீ]]க்கள், [[எறும்பு]]கள்'') ஆகிய உயிரின வகைகளிலுள்ள குறிப்பிட்ட சிலவற்றுக்கு நச்சாக விளங்குகின்றன.&lt;ref&gt;DNA shuffling of Cry proteins -M. Madan Babu and Dr. M. Geetha, Center for Biotechnology, Anna University - Introduction [http://www.mrc-lmb.cam.ac.uk/genomes/madanm/articles/dnashuff.htm] {{Webarchive|url=https://web.archive.org/web/20100212131030/http://www.mrc-lmb.cam.ac.uk/genomes/madanm/articles/dnashuff.htm |date=2010-02-12 }}&lt;/ref&gt; இவ்வகை படிக நச்சுக்களின் இருப்பிடமாக பி.டி. உள்ளதால், இதனைக் கொண்டு [[மரபணு மாற்றுப் பயிர்]]கள் உருவாக்கப்படுகின்றன.
 
 == தீய்பூச்சிகளைக் கட்டுப்படுத்துவதில் பங்கு ==
 பி.டி.யினால் உருவாக்கப்படும் வித்திகளும் உயிரிக்கொல்லி படிகப்புரதங்களும் தீய்பூச்சிகளைக் கட்டுப்படுத்துவதில் 1920களிலேயே பயன்படுத்தப்பட்டுள்ளன. அது சமயம் அவை நுண்ணுயிர் பொருள்களாகவே இருந்து வந்துள்ளன; பி.டி. நுண்ணுயிர் பொருள்கள் மனிதர்களுக்கு பெரியதொரு விளைவை ஏற்படுத்தாமலே பல ஆண்டுகளாக பயன்பாட்டில் இருந்து வந்துள்ளன.&lt;ref&gt;Genetically Engineered Plants and Foods: A Scientist's Analysis of the Issues (Part I) - Peggy G. Lemaux - Department of Plant and Microbial Biology, University of California, Berkeley, California [http://arjournals.annualreviews.org/doi/full/10.1146/annurev.arplant.58.032806.103840?amp;searchHistoryKey=%24{searchHistoryKey}&amp;cookieSet=1]{{Dead link|date=அக்டோபர் 2022 |bot=InternetArchiveBot }}&lt;/ref&gt;
 
 == பி.டி.யின் பண்புகள் ==
 ===எவ்வாறு செயல்படுகிறது?===
 தீய்பூச்சிகள் (குறிப்பிட்ட சில வண்ணத்துப்பூச்சிகள், அந்துப்பூச்சிகள், வண்டுகள் அல்லது கொசுக்களின் இளம்புழுக்கள்) பி.டி. ஏற்றப்பட்ட பயிரை உண்டு பி.டி. அவற்றின் குடலை அடைந்த பின்னர் படிகப்புரதங்களை சுரக்கின்றது; இப்படிக நச்சுகள் தீய்பூச்சியின் செரிமான மண்டலத்தை முடக்குகின்றன. சிலமணி நேரத்தில் புழு உண்பதை நிறுத்தி விடுகின்றது. பட்டினியால் செத்து விழுவதற்கு சில நாள்கள் ஆகலாம். இப்படிகப்புரதத்தை உள்ளடக்கிய பாக்டீரியா இறந்துபோனாலும், அதன் தீய்பூச்சிகளுக்கு எதிரான செயல்பாடு குறைவதில்லை.&lt;ref name=&quot;Colorado State Univ&quot;&gt;{{Cite web |url=http://www.ext.colostate.edu/pubs/Insect/05556.html |title=Colorado State Univ |access-date=2010-02-16 |archive-date=2015-09-06 |archive-url=https://web.archive.org/web/20150906000033/http://www.ext.colostate.edu/pubs/insect/05556.html |url-status=dead }}&lt;/ref&gt;
 
 ===குறிப்பிட்ட ஒரு இனத் தீய்பூச்சியை மட்டும் தாக்கும் குணம்===
 மிகவும் பொதுவாகப் பயன்பாட்டில் இருக்கும் பி.டி. வருக்கமான குருஸ்டாகி வருக்கம் (''kurstaki'' strain) இலை, முள் ஆகியவற்றை உண்ணும் புழுக்களை மட்டும் தாக்கும் குணமுடையது; கடந்த பத்தாண்டில் உருவாக்கப்பட்ட இசுரேலென்சிசு வருக்கம் (''israelensis ''strain) கொசுக்கள், கருப்பு ஈக்கள், காளான் ஈக்கள் ஆகியவற்றின் மீது மட்டும் செயல்படும் தன்மை உடையது. 
 இதில் இலை, முள் புழுக்களைத் தாக்கும் குருஸ்டாகி வருக்கம் கொசுக்களைத் தாக்காது; கொசுக்களைத் தாக்கும் இசுரேலென்சிசு வருக்கம் புழுக்களைத் தாக்காது.&lt;ref name=&quot;Colorado State Univ&quot;/&gt;
 
 ===குறைகள்===
 * சூரிய ஒளியினால் பி.டி. தரக்கேடு அடைகிறது. சில தயாரிப்புகள் ஒரு வாரம் வரையில் தான் வீரியத்தோடு இருக்கும்; மற்ற சில 24 மணி நேரத்திலேயே வீரியம் இழந்து தரக்கேடு அடையும்.
 * பல தீய்பூச்சிகளால் தாக்கப்படும் பயிர்களில் பி.டி.யின் குறிப்பிட்ட செயல்பாட்டுத் தன்மை ஒரு குறையே;
 * பி.டி.யானது வயிற்றைத் தாக்கும் நச்சு என்பதால், பூச்சி இதனை உட்கொண்டாக வேண்டும். மரப்பட்டையைத் துளைத்துச் செல்லும் புழு, பூச்சிகள் பி.டி.யை உண்ண வாய்ப்பில்லை; எனவே இத்தகைய தீய்பூச்சிகளைக் கட்டுப்படுத்த இத்தொழில்நுட்பம் உதவாது.
 * பி.டி.யை உண்ட பூச்சி உடனே இறப்பதில்லை; எனவே, இது வேலை செய்யவில்லையோ என்ற ஒரு ஐயம் இதைப் பயன்படுத்தும் விவசாயியிடம் ஏற்படும்.&lt;ref&gt;{{Cite web |url=http://www.ext.colostate.edu/pubs/Insect/05556.html |title=Colorado State Univ. Disadvantages |access-date=2010-02-16 |archive-date=2015-09-06 |archive-url=https://web.archive.org/web/20150906000033/http://www.ext.colostate.edu/pubs/insect/05556.html |url-status=dead }}&lt;/ref&gt;
 
 ===நிறைகள்===
 * தீம்பூச்சியைக் கொல்லுமளவிற்கு தேவையான அளவு நச்சை இம்முறையின் மூலம் செலுத்த முடியும்.
 * நச்சு செடியில் மட்டுமே உள்ளடங்கி இருப்பதால், அதை உண்ணும் தீம்பூச்சி மட்டும் இதனால் தாக்கப்படும்; பிற நன்மை-செய்யும் பூச்சிகள் இதனால் பாதிப்படையாது{{fact}} என்று கூறப்படுகின்றது, ஆனால் எவை எல்லாம் நன்மை செய்யவல்லன என்று இன்னமும் முழுதும் அறியப்படவில்லை.
 
 ==முதன்மையான குறைகள்==
 [[Image:Bollworm 7329.jpg|thumb|120px|left|பால்வோர்ம் அந்துப்பூச்சி]]
 [[Image:Eggs Helicoverpa armigera.jpg|thumb|120px|right|அதன் முட்டைகள்]]
 * பருத்தியைத் தாக்கும் பால்வோர்ம்(Bollworm - ''Helicoverpa zea'')என்ற அந்துப்பூச்சியின் புழு பி.டி.க்கு எதிர்ப்புத்தன்மையை வளர்த்துக்கொண்டு விட்டது என்ற உண்மை அமெரிக்காவிலுள்ள மிசிசிபி, ஆர்கன்சாசு ஆகிய இடங்களில் ஆவணப்படுத்தப்பட்டுள்ளது. எனினும் பி.டி. பருத்தி பயிரிடும் அனைத்து இடங்களிலும் இவ்வகை எதிர்ப்புத்தன்மை காணப்படவில்லை என்பதும் குறிப்பிடத்தக்க விடயம்.&lt;ref&gt;Physorg.com -First documented case of pest resistance to biotech cotton [http://www.physorg.com/news121614449.html]&lt;/ref&gt;
 [[Image:Pinkbollworm.jpg|thumb|left|200px|பருத்திச் செம்புழு]]
 [[Image:Pectinophora gossypiella 5006025.jpg|thumb|right|150px|அதன் வாழ்க்கைச் சுழற்சி]]
 * [[மான்சாண்டோ]] நிறுவனம் நடத்திய ஆய்வுகளில் [[குஜராத்]]தின் சில பகுதிகளில் (அம்ரேலி, பாவ்நகர், ஜுனாகட், ராஜ்கோட்) [[பருத்திச் செம்புழு]] (''pink bollworm'') மரபணு மாற்றப்பட்ட பருத்திக்கு எதிர்ப்புத்தன்மையை வளர்த்துக்கொண்டு விட்டது கண்டுபிடிக்கப்பட்டுள்ளது. இவ்வகையான ஒப்புதலை இந்நிறுவனம் அளித்துள்ளது உலகிலேயே இதுவே முதல்முறை ஆகும். எதிர்ப்புத்தன்மை வளர்த்துக்கொள்வதை காலந்தாழ்த்த இந்நிறுவனம் கூறும் ஆலோசனைகள் ஏற்றுக்கொள்ளும் வகையில் இல்லை என்றும் பி.டி. எதிர்ப்பாளர்கள் கூறுகின்றனர்.&lt;ref&gt;Bt cotton ineffective against pest in parts of Gujarat, admits Monsanto - The Hindu [http://beta.thehindu.com/news/national/article183353.ece?homepage=true]{{Dead link|date=அக்டோபர் 2022 |bot=InternetArchiveBot }}&lt;/ref&gt;.
 
 ==பி.டி.சோளம்==
 ==கலைச்சொற்கள்==
 தீய்பூச்சி, தீம்பூச்சி - pest; அந்துப்பூச்சி - moth; நுண்ணுயிரி - microbe; மாவு விட்டில் புழு - flour moth caterpillar; படிக அகநச்சு - crystal endotoxin; மரபணு மாற்றப்பயிர் - genetically modified plant; வித்தி - spore; செரிமான மண்டலம் - digestive system;
 
 ==மேற்கோள்கள்==
 &lt;references/&gt;
 
 [[பகுப்பு:மரபீனி மாற்றப்பயிர்கள்]]
 [[பகுப்பு:உயிரியல்]]